cyanic-selkie/wikianc huggingface dataset:
குமரி நில நீட்சி (நூல்)
நூலாசிரியர் ஜெயகரன் சூழல் ஆர்வலரான தியோடர் பாஸ்கரனின் சகோதர் ஆவார். பகுப்பு:நூல்கள் பற்றிய குறுங்கட்டுரைகள்
சோலன்
சோலன் (Solan) இந்தியாவின் இமாச்சலப் பிரதேசத்தின் சோலன் மாவட்டத் தலைமையிட நகரமும், நகராட்சியுமாகும். இமயமலையில் 1600 மீட்டர் உயரத்தில் அமைந்த இந்நகரம், மாநிலத் தலைநகரம் சிம்லாவின் தெற்கில் 46 கிலோ மீட்டர் தொலைவில் உள்ளது. இந்நகரம், இந்தியாவின் சிறந்த மலைவாழிடமும், சுற்றுலாத் தலமும் ஆகும்.
முன்னாள் பிரித்தானிய இந்தியாவின் சுதேச சமஸ்தானமான பகத் இராச்சியத்தின் தலைநகரமாக சோலன் நகரம் விளங்கியது.
வேளாண்மை
இந்நகரத்தில் காளான் வளர்ப்பு பெருமளவு நடைபெறுவதால், இந்நகரத்தை காளான் நகரம் என்றும் அழைப்பர், காளான் ஆய்வு இயக்குனரகம் சோலன் நகரத்தில் உள்ளது. இங்கு தக்காளி விளைச்சல் பெருமளவில் உள்ளது. மேலும் இந்நகரம் கோடைக் காலச் சுற்றுலாத் தலங்களில் ஒன்றாகும்.
உலகப் பாரம்பரியக் களம்
சண்டிகர் மற்றும் சிம்லா இடையே மலைகள் வழியாகச் செல்லும் கல்கா-சிம்லா தேசிய நெடுஞ்சாலையில் சோலன் நகரம் உள்ளது. சோலன் நகரம் வழியாகச் செல்லும் கால்கா-சிம்லா தொடர்வண்டிப்பாதை உலகப் பாரம்பரியக் களங்களில் ஒன்றாக யுனெஸ்கோ அறிவித்துள்ளது.
மக்கள்தொகை பரம்பல்
2011ம் ஆண்டின் மக்கள் தொகை கணக்கெடுப்பின்படி, 3343 ஹெக்டேர் பரப்பளவு கொண்ட சோலன் நகரத்தின் மொத்த மக்கள் தொகை 39,256 ஆகும். மொத்த மக்கள் தொகையில் ஆண்கள் 21,182, பெண்கள் 18,074 ஆக உள்ளனர். எழுத்தறிவு விகிதம் 93.02 % ஆக உள்ளது. இந்து சமய மக்கள் தொகை 93.05% ஆகவுள்ளது. இசுலாம், சீக்கியம், கிறித்தவம், பௌத்த சமயத்தவர்கள் 6.95% ஆக உள்ளனர். இங்கு இந்தி மொழி, ஆங்கிலம் மற்றும் பகாரி மொழிகள் பேசப்படுகிறது. சோலன் நகரம் 13 வார்டுகள் கொண்ட நகராட்சி கொண்டது.
தட்பவெப்பம்
இமயமலையில் 1600 மீட்டர் உயரத்தில் அமைந்த சோலன் சமச்சீரான தட்பவெப்ப நிலை கொண்டது. கோடைக்காலத்தில் அதிகபட்சமாக 32 C வெப்பமும், குளிர்காலத்தில் குறைந்தபட்சமாக  -4 C  வெப்பநிலை உள்ளது.
வெளி இணைப்புகள்
பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும் பகுப்பு:சுற்றுலாத் தலங்கள் பகுப்பு:இந்தியாவில் உள்ள மலை வாழிடங்கள் *
காவிரிப்பூம்பட்டினம்
400px|thumb|வலது|[[பூம்புகார் கலங்கரை விளக்கு மீது இருந்து, காவிரி ஆற்றின் முகத்துவாரத் தோற்றம்]]
காவிரிப்பூம்பட்டினம் (பூம்புகார்), பண்டைய தமிழ் நாட்டிலிருந்த சோழர்களின் முக்கியமான துறைமுக நகரங்களில் ஒன்று. இது சோழ நாட்டைச் சேர்ந்தது. இந்நகரம் முற்காலச் சோழர்களின் தலைநகராக விளங்கியது. காவிரி ஆற்றின் கழிமுகத்தை அண்டி அமைந்திருந்த இந்நகரம், காவேரிப்பட்டினம், புகார், பூம்புகார் எனப் பல்வேறு பெயர்களில் அழைக்கப்பட்டு வந்தது. காவிரிப்பட்டினம் குறித்த அகழாய்வு அறிக்கையை கே. வி. சௌந்தரராஜன் மற்றும் கே. வி. இராமன் ஆகியோர் இணைந்து வெளியிட்டனர்.
கடற்கரை துறைமுகமாக விளங்கிய இதன் வணிக முக்கியத்துவம் காரணமாக, பல நாடுகளிலிருந்தும் மக்கள் இங்கே வந்தார்கள். அவர்களுக்கான குடியேற்றங்களும் இப்பட்டினத்தில் காணப்பட்டதாகச் சங்க காலம் மற்றும் சங்கம் மருவிய காலத்தைச் சேர்ந்த இலக்கியங்கள் கூறுகின்றன.
அடிக்குறிப்பு
பகுப்பு:சோழர் நகரங்கள் பகுப்பு:தமிழ்நாடு மாநிலத்திலுள்ள ஊர்களும் நகரங்களும் பகுப்பு:தமிழ்நாட்டுத் துறைமுகங்கள் பகுப்பு:உலகில் அழிந்து போன நகரங்கள் பகுப்பு:தமிழர் இடையே பௌத்தம் பகுப்பு:மயிலாடுதுறை மாவட்டத்திலுள்ள கிராமங்கள் பகுப்பு:பண்டைய இந்திய நகரங்கள்
வீ. சா. இளஞ்செழியன்
'''வீ. சா. இளஞ்செழியன்' (V. S. Ilanchezhiyan'')(பிறப்பு செப்டம்பர் 30, 1937) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் புதுக்கோட்டை மாவட்டம் கீரனூரைச் சார்ந்தவர். கீரனூரில் பள்ளிக் கல்வியினை இளஞ்செழியன் முடித்துள்ளார். இவர், திராவிட முன்னேற்றக் கழக உறுப்பினர் ஆவார். இவர் 1967 மற்றும் 1971ஆம் ஆண்டில் நடைபெற்ற தமிழ்நாடு சட்டப் பேரவைத் தேர்தல்களில் திமுக வேட்பாளராக விராலிமலை சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
மேற்கோள்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள் பகுப்பு:5 ஆவது தமிழ்நாடு சட்டமன்ற உறுப்பினர்கள் பகுப்பு:திராவிட முன்னேற்றக் கழக சட்டமன்ற உறுப்பினர்கள் பகுப்பு:புதுக்கோட்டை மாவட்ட நபர்கள் பகுப்பு:1937 பிறப்புகள்
மூன்றாம் சாமராச உடையார்
மூன்றாம் சாமராச உடையார் (29 செப்டம்பர் 1492 - 17 பிப்ரவரி 1553) இவர் மைசூரின் மன்னராக 1513 முதல் 1553வரை இருந்தவர். இவர் மைசூர் மன்னர் இரண்டம் சாமராச உடையாரின் மகனாவார் இவரின் தந்தையின் மரணத்திற்கு பிறகு 1513 இல் பட்டத்திற்கு வந்தார். இவர் 17 பிப்ரவரி 1553 இல் இறந்தார்.
குறிப்புகள்
பகுப்பு:மைசூர் அரசர்கள் பகுப்பு:1492 பிறப்புகள் பகுப்பு:1553 இறப்புகள் பகுப்பு:இந்திய அரசர்கள்
கொக்குவில் இந்துக் கல்லூரி
கொக்குவில் இந்துக் கல்லூரி (Kokkuvil Hindu College) இலங்கையில், யாழ்ப்பாணத்தில் புகழ்பெற்ற பாடசாலைகளில் ஒன்றாகும். இது 1910 ஆம் ஆண்டு ஆரம்பிக்கப் பட்டது. கொக்குவிலில் காங்கேசன்துறை வீதிக்கு அண்மையில் அமைந்துள்ளது. இது ஒரு கலவன் பாடசாலையாகும்.
புற இணைப்புகள்
பகுப்பு:யாழ்ப்பாண மாவட்டப் பாடசாலைகள் பகுப்பு:இலங்கையின் தேசிய பாடசாலைகள்  பகுப்பு:இலங்கையின் இந்துப் பாடசாலைகள்
பாண்டி பஜார்
பாண்டி பஜார் (Pondy Bazaar) (அதிகாரப்பூர்வமாக சௌந்தரபண்டியனார் அங்காடி) சென்னையின் தி. நகரில் ஒரு சந்தை ஆகும். இச்சந்தையில் பல கடைகளும், உணவகங்களும் உள்ளன. இச்சந்தை சென்னையில் ஒரு முக்கியமான வணிக இடம். பனகல் பூங்காவையும் அண்ணா சாலையையும் இணைக்கும் தியாகராய சாலை பாண்டி பஜார் வழியாக போகும்.
நடைப்பாதை வியாபாரிகளின் ஆக்கிரமிப்பாக இருந்த தாழ்வாரங்கள், இன்று செப்பனிடப்பட்டுள்ளன. ஏனெனில் நடைப்பாதை வியாபாரிகள், அவர்களின் சங்க அமைப்பு மூலம் தங்களுக்கென்றே தனி வணிக வளாகத்தை கடந்த 2013ஆம் ஆண்டு நிறுவியுள்ளனர்.
போக்குவரத்து
பாண்டி பஜாரின் முக்கிய சாலையாக விளங்கும் தியாகரயா சாலை, மெதுவாக நகரும் போக்குவரத்தால் பாதிக்கப்படுகிறது. போக்குவரத்தை எளிதாக்க, மாநகரப் போக்குவரத்துக் கழகம் (சென்னை) தி.நகர் பேருந்து நிலையத்திற்கு செல்லும் பேருந்துகளை பாண்டி பஜார் வழியாக சென்று கொண்டிருந்தை,  இப்போது தானிகாச்சலம் சாலை-புர்கிட் சாலை பாதை வழியாக பயணம் டிசைதிருப்பி விட்டுள்ளனர். வழித்தட எண் 47 மற்றும் 11 போன்ற சில வழித்தடங்களுக்கு, பேருந்துகள் எப்போதாவது பாண்டி பஜார் வழியாகவும், எப்போதாவது திசைதிருப்பல் வழியாகவும் செல்கின்றன.
தி.நகர் பஸ் முனையம் அல்லது அண்ணா சாலை (சைதாபேட்டை மற்றும் அதற்கு அப்பால்) செல்லும் தனியார் வாகனங்கள் பாண்டி பஜார் வழியைக் காட்டிலும், குறிப்பாக அவசர நேரத்தில், தணிகாச்சலம் சாலை பாதை அல்லது போக் சாலையைப் பயன்படுத்த கடுமையாக அறிவுறுத்தப்படுகின்றன.
துணி காலணி கைபேசி பாகங்கள்
பாண்டி பஜாரில் இரண்டு அல்லது 3 கி.மீ வரம்புக்குள் அனைத்து விலை வரம்புகளிலும் பலவிதமான ஆடை, பாகங்கள் மற்றும் காலணி கடைகள் அமைந்துள்ளன. இது புகழ் பெற்ற பல நிறுவனங்களின் சில்லறை விற்பனைக்கான ஒரு முக்கிய இடமாகும்.
சுதந்திரமான சில்லறை விற்பனையாளர்களுடன் இந்தியன் தெரேன், அர்ரோ உட்லேண்ட், பாட்டா, ஃபாஸ்ட்ராக், டைட்டன், மோச்சி குளோபஸ், ரேமண்ட் குரூப், ரீபோக், நைக், லீ, ரேங்லர், லெவி ஸ்ட்ராஸ் &amp; கோ. ஹெல்த் & க்ளோ மற்றும் கலர் பிளஸ் போன்ற பெயர் பெற்ற கடைகள் உள்ளன. பிக் பஜார் மற்றும் ஸ்ரீ கிருஷ்ணா சேகரிப்புகள் போன்ற மலிவான விற்பனை நிலையங்கள். பிரபலமான ஆடை சுயாதீன சில்லறை விற்பனையாளர்களில் இன்ஸ்டோர், நாயுடு ஹால் மற்றும் மிலன்ஜோதி ஆகியவை அடங்கும். கைபேசி கடைகள் யுனிவர்செல் மற்றும் பூர்விகா ஆகியவையும் பாண்டி பஜாரில் உள்ளன.
வணிக நிறுவனங்கள்
சரணவனா ஸ்டோர்ஸ் சென்னையின் மிகப்பெரிய வணிகக் கடைகளில் ஒன்றாகும். குண்டூசிகளிலிருந்து தங்கம் மற்றும் வைர நகைகள் வரை பொருட்கள் இங்கு கிடைக்கின்றன. பாண்டி பஜாரில் ரத்னா ஸ்டோர்ஸின் ஒரு பெரிய கிளை உள்ளது, அங்கு குடைகள் முதல் சமையல் பாத்திரங்கள் வரையிலான பொருட்கள் குறைந்த விலையில் கிடைக்கின்றன. கடையில் ஐந்து தளங்கள் உள்ளன. பொன்னி கடைகள். ரத்னா ஃபேன் ஹவுஸ், குளிர்சாதன பெட்டிகள் போன்றவற்றை விற்கும் இடமாகும். முன்னர் உள்ளாடையுடன் நிபுணத்துவம் பெற்ற நாயுடு ஹால் இப்போது அனைத்து வகையான ஆடைகளையும் வழங்குகிறது.
சாலையோர விற்பனையாளர்கள்
பயன்படுத்தப்பட்ட புத்தகங்கள், வாளிகள், கயிறுகள், சோப்பு பெட்டிகள், வளையல்கள், பைகள் மற்றும் பிற பாகங்கள் போன்ற பல பொருட்கள் பாண்டி பஜாரில் சாலையோர விற்பனையாளர்களிடமிருந்து கிடைக்கின்றன. இந்த சாலையோர கடைகள் பாண்டி பஜாரின் முக்கிய ஈர்ப்பாக அமைகின்றன. சாலையோர கடைகளில் உள்ள பெரும்பாலான பொருட்களுக்கு நிலையான விலை இல்லை, எனவே வாடிக்கையாளர்கள் மற்றும் விற்பனையாளர்கள் பெரும்பாலும் பேரம் பேசுவதைக் காணலாம். வார இறுதி நாட்களில் கடைகள் அமைந்துள்ள இருபுறமும் நடைபாதைகள் கூட்டமாக இருக்கும். சாலையோர கடைகள் சென்னை ஆபரணங்களின் புதிய வரவுகளைக் கொண்டு வருகின்றன.
உணவு விடுதிகள்
பாண்டி பஜார் மற்றும் அதைச் சுற்றியுள்ள பிரபலமான உணவகங்களில் சில சரவண பவன், பாலாஜி பவன், கீதா கஃபே, ஹாட் சிப்ஸ், அடையார் ஆனந்த பவன், ஹோட்டல் உட்லான்ட், அஞ்சப்பர் & பாம்பே அல்வா ஹவுஸ், (வெஜ். பஞ்சாபி உணவு) போன்றவை. பரந்த வகை மசாலாக்கள் மற்றும் அப்பலங்களை (பப்பட்கள்) சேமித்து வைக்கும் அம்பிகா அப்பலம் கிடங்கு பாண்டி பஜாரின் ஒரு தெருவில் அமைந்துள்ளது.
கோயில்கள்
வெங்கட்நாராய சாலை (தி.நகர்) அருகே அமைந்துள்ள திருமலை திருப்பதி தேவஸ்தனம், பாலாஜி பகவான் கோயில். துரைசாமி பாலம் அருகே அமைந்துள்ள மரியம்மனுக்கானமுப்பாத்தம்மன் கோயில் போன்ற ஆலயங்கள் அமைந்துள்ளன.
குறிப்புகள்
பகுப்பு:சென்னை
அலெக்சாண்டர் போப்
அலெக்சாண்டர் போப்=
அலெக்சாண்டர் போப் 18ஆம் நூற்றாண்டில் பிறந்த ஆங்கில கவிஞனராவர். இவரின் பிறந்த தினம் 21 மே 1688. இவர் நையாண்டி பாடல்களாலும் ஹோமரின் (Homer) இலியட் (Illiad) மற்றும் ஒடிஸ்ஸேய் (Odessey) ஆகியவற்றின் மொழிபெயர்ப்புகளாலும் சிறப்பு பெற்றவர்.ஹோமரின் படைப்புகளை மொழிப்பெயர்ப்பு செய்துள்ளார். வீர ஈரடி எழுதுவதில் வல்லவர். குறிப்பிடத்தக்க எழுததலர்களில் ஆஸ்போர்ட் அகராதியில் மேற்கோள் இடுவதில் ஷேக்ஸ்பியருக்கு அடுத்தபடியாக இருப்பது குறிப்பிடத்தக்கது.
இளமைப் பருவம்
இளமைப் பருவம் தந்தையின் பெயர் அலெக்சாண்டர் போப் சீனியர் [1616-1717].கைத்தறி வணிகர் இவர் லண்டனில் உள்ள பிளவ் கோர்ட், லம்பார்ட் தெருவில் பிறந்தார். எடித் இவரின் மனைவி .இருவருமே கத்தோலிக்க மதத்தை சேர்ந்தவர்கள்.
முக்கிய படைப்புகள்
1. விமர்சங்களின் கட்டுரை, 2. கூந்தலின் கற்பழிப்பு, 3. முட்டாள் கவிஞன், 4. மனிதனைப் பற்றிய கட்டுரை, 5. இலியட் மற்றும் ஒடிஸியின் மொழிபெயர்ப்புகள்.
பகுப்பு 1. கரூர் மாவட்ட ஆசிரியர்கள் எழுதிய கட்டுரைகள்
பகுப்பு:ஆங்கில கவிஞர்கள் பகுப்பு:1688 பிறப்புகள்
பீட்டர் கார்னாவிச்
இளமை, கல்வி
கார்னாவிச் 1980 இல் மேரிலாந்து பல்கலைக்கழகத்தில் வானியலில் இளங்கலை அறிவியல் பட்டம் பெற்றார், 1983 இல் மாசாச்சூசெட்சு தொழில்நுட்பக் கழகத்தில் (எம்ஐடி) இயற்பியலில் முதுகலைப் பட்டம் பெற்றார் , 1991 இல் வாஷிங்டன் பல்கலைக்கழகத்தில் வானியல் துறையில் முனைவர் பட்டம் பெற்றார்.
ஆராய்ச்சி, தொழில்
அவர் 900 க்கும் மேற்பட்ட ஆவணங்களில் இணை ஆசிரியராக இருந்து வருகிறார் - 200 க்கும் மேற்பட்ட ஆவணங்களின் முதல் எழுத்தாளர் மற்றும் 69 உயர்சுட்டுகள் கொண்டவர்.
மேற்கோள்கள்
பகுப்பு:அமெரிக்க அண்டவியலாளர்கள் பகுப்பு:வாழும் நபர்கள் பகுப்பு:அமெரிக்க வானியலாளர்கள் பகுப்பு:அண்டவியலாளர்கள்
பொன். மகாலிங்கம்
'''பொன். மகாலிங்கம்''' (பிறப்பு: மே 22 1968) தமிழ்நாடு ராஜாபாளையத்தைப் பிறப்பிடமாகக் கொண்ட இவர் தனது ஆரம்ப மற்றும் உயர்நிலைக் கல்விகளை பல்வேறு பள்ளிகளில் கற்றுள்ளார். புத்தூர் பல்துறைத் தொழிற் கல்லூரியில் டிப்ளோமா பெற்ற பின்னர் அண்ணாமலைப் பல்கலைக்கழகத்தில் பொறியியல் முதுகலைப் பட்டத்தினைப் பெற்றார்.
வகித்த பதவிகள்
அண்ணாமலைப் பல்கலைக்கழக முன்னாள் மாணவர் சங்கத்தில் உறுப்பினராகவும், சிங்கப்பூர் தமிழ் எழுத்தாளர் கழகத்தின் உட்கணக்காய்வாளராகவும் பதவி வகித்துள்ளார்.
இலக்கியப் பணி
இவருக்கு படிப்பதும் பேசுவதும் சுகமான விடயங்கள். படித்ததை பிறரோடு பகிர்ந்து கொள்வதில் அதிக விரும்பமுடையவரும், இலட்சக்கணக்கான நேயர்களைச் சென்றடையும் மிகப் பெரிய தகவல் சாதனமான வானொலியை தனது எழுத்துப் பணிக்கும் பயன்படுத்திக் கொண்டார். ஆண்டின் முக்கிய தினங்களில் பல்வேறுபட்ட நிகழ்ச்சிகளைத் தயாரித்தளித்துள்ளார். இவர் தயாரித்த நிகழ்ச்சிகளில் ‘தெரிந்ததும் தெரியாததும்’ என்ற நிகழ்ச்சி மிக முக்கியமானது. ‘இது நம்ம பூமி’ எனும் சூழல் தொடர்பான தகவல்களை உள்ளடக்கிய நிகழ்ச்சிகளையும் இவர் தயாரித்தளித்து சூழல் பற்றிய விழிப்புணர்வைத் தூண்டியுள்ளார். இசைத்துறையிலும் நாட்டமுடையவரான இவர் கவிதை, இலக்கியத் துறைகளிலும் ஈடுபாடு காட்டி வருகின்றார்.
உசாத்துணை
பகுப்பு:1968 பிறப்புகள் பகுப்பு:சிங்கப்பூர் எழுத்தாளர்கள்
குன்றத்தூர் முருகன் கோயில்
குன்றத்தூர் முருகன் கோயில் என்பது சென்னையின் புறநகர் பகுதியான காஞ்சிபுரம் மாவட்டத்தின் குன்றத்தூர் என்னும் ஊரில் அமைந்துள்ளது. இக்கோயில் கௌமாரத்தின் முழுமுதற் கடவுளான முருகனுக்கு உரிதான கோவிலாகும்.‌
தலபுராணம்
இந்து சமய தொன்மத்தின்படி முருகப்பெருமான் திருப்போரூரில் இருந்து திருத்தணிக்கு தனது பயணத்தின்போது இம்மலையில் தங்கினார் என கூறப்படுகிறது.
வரலாறு
இக்கோயில் பொ.ஊ. பன்னிரெண்டாம் நூற்றாண்டில் இரண்டாம் குலோத்துங்க சோழனால் கட்டப்பட்டது. 1726-ஆம் ஆண்டில் மதுரை நாயக்கரால் மேம்படுத்தப்பட்டது. குன்றத்தூர் முருகன் கோயில் சுமார் 900 ஆண்டுகளாகப் பக்தர்களால் வழிபடுவதாக கூறப்படுகிறது.
கோவில் அமைப்பு
இக்கோயிலின் கருவறையில் வள்ளி, தெய்வானை உடனுறை முருகப்பெருமான் உள்ளார். முருகப்பெருமான் கருவறை கோஷ்டத்தில் தட்சிணாமூர்த்தி, விஷ்ணு துர்க்கை ஆகிய மூர்த்தங்கள் உள்ளன. கோவிலின் பிரகாரத்தில் காசி விசுவநாதர், விசாலாட்சி, பைரவர், நாகர், நவக்கிரக சன்னிதிகள் ஆகியவை அமைந்துள்ளன.
மண்டபத்தின் ஓரத்தில் உள்ள அரசமரத்தின் அடியில் நாகலிங்கேஸ்வரர் சந்நிதி உள்ளது.
கந்தழீஸ்வரர்
குன்றத்தூர் மலையில் இருந்த முருகப்பெருமான், ஒரு சிவலிங்கத்தை உருவாக்கி பிரதிஷ்டையும் செய்து பூஜித்தார். மலை அடிவாரத்தில் தனி கோவிலில் ‘கந்தழீஸ்வரர்’ உள்ளார்.
படத்தொகுப்பு
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:சென்னையின் பாரம்பரியக் கட்டடங்கள்
இரண்டாம் திம்மராச உடையார்
குறிப்புகள்
பகுப்பு:மைசூர் அரசர்கள் பகுப்பு:1572 இறப்புகள் பகுப்பு:இந்திய அரசர்கள்
அலெப்போ பெரிய பள்ளிவாசல்
அலெப்போ பெரிய பள்ளிவாசல் (جامع حلب الكبير Jāmi‘ Halab al-Kabīr) அல்லது அலெப்போ உமாய்யது பள்ளிவாசல் (جامع بني أمية بحلب Jāmi‘ al-Umawi al-Kabīr) சிரியாவின் அலெப்போ நகரத்தில் உள்ள மிகப்பெரிய மற்றும் தொன்மையான பள்ளிவாசல் ஆகும். உலகப் பாரம்பரியக் களமான இந்தப் பள்ளிவாசல் அலெப்போ பழைய நகரத்தில் அல்-ஜலோம் மாவட்டத்தில் அல்-மதீனா சவுக்கிற்கு நுழைவாயிலில் அமைந்துள்ளது. இந்தப் பள்ளிவாசலில் திருமுழுக்கு யோவானின் தந்தையான செக்காரியாவின் உடலடக்கம் செய்யப்பட்டுள்ளதாக அறியப்படுகிறது. துவக்கத்தில் 8ஆம் நூற்றாண்டில் கட்டப்பட்டிருந்தாலும் தற்போதைய கட்டடம்  11வதிலிருந்து 14ஆம் நூற்றாண்டு வரை கட்டப்பட்டுள்ளது. 1090இல் கட்டப்பட்ட மினார், சிரியா உள்நாட்டுப் போரின் போது  ஏப்ரல் 24, 2013இல் அழிக்கப்பட்டது.
உசாத்துணைகள்
பகுப்பு:சிரியா பகுப்பு:இசுலாமியக் கட்டிடக்கலை பகுப்பு:சிரியாவில் உள்ள பள்ளி வாசல்கள்
அழியாநிலை ஆஞ்சநேயர் கோயில்
அழியாநிலை ஆஞ்சநேயர் கோயில் புதுக்கோட்டை மாவட்டத்தில் அறந்தாங்கி அருகில் அமைந்துள்ள அனுமார் கோயிலாகும்.
அமைவிடம்
அழியாநிலை என்ற ஊர் புதுக்கோட்டை மாவட்டம் அறந்தாங்கியில் இருந்து புதுக்கோட்டை செல்லும் சாலையில் 5 கிலோ மீட்டர் தொலைவில் அமைந்துள்ளது.
இறைவன்
இங்குள்ள மூலவர் ஆஞ்சநேயர் ஆவார். அவர் 2 அடி பீடத்தின் மீது 9 அடி உயரத்தில் அமைந்துள்ளார்.
அனுமன் ஜெயந்தி
அனுமன் ஜெயந்தியின்போது இக்கோயில் முன்பாக தன்வந்திரி ஹோமம் நடத்தப்படுகிறது. அங்கு பூசை செய்யப்படுகின்ற கலச நீரைக் கொண்டு ஆஞ்சநேயருக்கு அபிஷேகம் செய்யப்படுகிறது.
சொ. நாகப்பன்
'''சொ. நாகப்பன்' (C. Nagappan'', அக்டோபர் 4, 1951) இந்திய உச்ச நீதிமன்ற நீதிபதி ஆவார். . இவர் தமிழ்நாட்டின் கரூரைச் சேர்ந்தவர்.
கல்வி
இவர் தம் புகுமுக வகுப்புப் படிப்பைத் திருச்சிராப்பள்ளி தூய சூசையப்பர் கல்லூரியிலும், இளம் அறிவியல் கல்வியை மதுரை மதுரா கல்லூரியிலும் பயின்றார். சென்னை சட்டக் கல்லூரியில் சேர்ந்து சட்டப் படிப்பின் தேர்வில் மூன்றாவது இடம் பெற்று வெற்றி அடைந்தார். குற்றவியல் சட்டத்தில் முது நிலை சட்ட தேர்வில் தங்கப் பதக்கம் பெற்று தேர்ச்சிப் பெற்றார்.
சட்டப் பணி
அட்டர்னி ஜெனரலாக இருந்த பராசரனின் கீழ் இளையராக இருந்து வழக்கறிஞர்ப் பணியை ஆற்றினார். சட்டக் கல்லூரியில் பகுதி நேரப் பேராசிரியராகவும் இருந்தார். உயர்நீதி மன்ற கண்காணிப்புத் துறையிலும் பணி செய்தார். கடலூர், சேலம், கோவை ஆகிய நகரங்களில் செசன்சு நீதிபதியாகப் பணி புரிந்தார். 2000ஆம் ஆண்டு செப்டம்பர் 27-ல் சென்னை உயர்நீதி மன்ற நீதிபதி ஆனார். பின்னர் 2013ஆம் ஆண்டு பிப்பிரவரி 27-ல் ஒரிசா உயர்நீதி மன்ற முதன்மை நீதிபதியாக பணியமர்த்தப்பட்டார். சில மாதங்கள் கழித்து 2013 செப்டம்பர் 19 முதல் இந்திய உச்சநீதி மன்ற நீதிபதியாக பதவி உயர்வு பெற்றார். நீதிபதி நாகப்பன் இப்பதவியில் 2016 அக்டோபர் மாதம் வரை பணியாற்றினார்.
சான்றுகள்
பகுப்பு:தமிழ் நீதிபதிகள் பகுப்பு:வாழும் நபர்கள் பகுப்பு:1951 பிறப்புகள் பகுப்பு:இந்திய உச்ச நீதிமன்ற நீதிபதிகள் பகுப்பு:சென்னை உயர் நீதிமன்ற நீதிபதிகள்
கோலாலம்பூர் மாநகரத்தின் தமிழ்ப்பள்ளிகள்
மலேசியா; கோலாலம்பூர் கூட்டரசு மாநகரத்தில் 2020-ஆம் ஆண்டில், 15 தமிழ்ப்பள்ளிகள் இருந்தன. மொத்தம் 3,443 மாணவர்கள் கல்வி பயின்றனர். 335‬ ஆசிரியர்கள் பணி புரிந்தார்கள். மலேசியக் கல்வியமைச்சு வெளியிட்ட புள்ளிவிவரங்கள்.
மேலும் இணைப்புகள்
பகுப்பு:மலேசியத் தமிழ்ப் பள்ளிகள் பகுப்பு:கோலாலம்பூர்
மூன்றாம் தமிழ் சங்கம்
மூன்றாம் தமிழ் சங்கம் என்பது கபாடபுரம் கடலால் அழிந்த பிறகு தற்போது உள்ள மதுரையில் தொடங்கிய கடைச் சங்கம் ஆகும். இரண்டாம் சங்கத்தை நடத்தி, கபாடபுரம் அழியும் போது அங்கிருந்து பிழைத்து வந்த முடத்திருமாறனால் இது, தொடங்கப் பெற்றது.
இச்சங்கம் முடத்திருமாறன் முதலாக உக்கிரப்பெருவழுதி ஈறாக 49 அரசர்களால் நடத்தப் பெற்றது. 1850 ஆண்டுகள் இச்சங்கம் நடைபெற்றது. இச்சங்கத்தில் சிறுமேதாவியார், சேந்தம்பூதனார், அறிவுடையரனார், பெருங்குன்றூர்க்கிழார், இளந்திருமாறன், மதுரை ஆசிரியர் நல்லந்துவனார், மருதன் இளநாகனார், நக்கீரனார் என 449 புலவர்கள் பாடினர். இதில் எழுதப்பட்ட நூல்கள் அகநானூறு, குறுந்தொகை, நற்றிணை, புறநானூறு, ஐங்குறுநூறு, பதிற்றுப்பத்து, கலித்தொகை, பரிபாடல் போன்றவை ஆகும்.
முச்சங்கங்கள் பற்றிய மேற்கண்ட செய்திகளை இறையனார் களவியல் உரை என்ற கி.பி. 8ஆம் நூற்றாண்டில் எழுதப்பட்ட நூல்தான் கூறுகின்றது. இந்நூல் கூறும் செய்திகள் முழுமையான நம்பிக்கைக்குரியனவா என்பது ஆராய்ச்சிக்குரியதாகும்.
இருப்பினும் சங்கம் என்ற ஓர் அமைப்பு, பாண்டியர்களால் நடத்தப் பெற்றமை குறித்துச் சங்க இலக்கியங்களில் சான்றில்லை என்றாலும், பிற்கால இலக்கியங்களிலும் நிறையச் சான்றுகள் கிடைக்கின்றன.
முச்சங்கங்களும் இருந்த கால அளவு, பாடிய புலவர்களின் எண்ணிக்கை, சங்கம் நடத்திய அரசர்கள் பற்றி இறையனார் களவியல் உரை கூறும் செய்திகள் முழுமையும் உண்மையாக இருக்க வாய்ப்பு இல்லை. கி.மு.500 முதல் கி.பி.200 முடிய உள்ள காலமே சங்கம் நடைபெற்ற காலமாக இருக்க முடியும்.
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
குவுன் டொங் மாவட்டம்
குவுன் டொங் மாவட்டம் (Kwun Tong District) ஹொங்கொங்கின் அரசியல் நிலப்பரப்புக்குள் உள்ள பதினெட்டு (18) மாவட்டங்களில் ஒன்றாகும். இது கவுலூன் நிலப்பரப்பில் கவுலூன் கிழக்கில் ஒரு மாவட்டம் ஆகும். இந்த மாவட்டங்களில் மக்கள் தொகை 2001 ஆம் ஆண்டில் கணிப்பின் படி 587,423 ஆகும்.
வெளியிணைப்புகள்
பகுப்பு:ஹொங்கொங் மாவட்டங்கள் பகுப்பு:குவுன் டொங் மாவட்டம் பகுப்பு:கவுலூன்
கோ. செபமலை
'''கோ. செபமலை' (G. Jebamalai'')(பிறப்பு சூலை 28, 1933) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் கடலூர் மாவட்டம் அ. களத்தூரைச் சார்ந்தவர். இவர் விருத்தாசலத்தில் உள்ள உயர்நிலைப் பள்ளியில் பள்ளிக் கல்வியினை முடித்துள்ளார். செபமலை, திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக மங்களூர் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
மேற்கோள்கள்
பகுப்பு:1933 பிறப்புகள் பகுப்பு:கடலூர் மாவட்ட நபர்கள் பகுப்பு:திராவிட முன்னேற்றக் கழக சட்டமன்ற உறுப்பினர்கள் பகுப்பு:5 ஆவது தமிழ்நாடு சட்டமன்ற உறுப்பினர்கள்
பரணர், சங்ககாலம்
பரணர் என்னும் பெயர் கொண்ட பல புலவர்கள் பல்வேறு காலங்களில் வாழ்ந்து வெவ்வேறு வகையான பாடல்களைப் பாடியுள்ளனர். அவர்களில் சங்ககாலப் பரணர் பாடிய 85 பாடல்கள் சங்க இலக்கியத் தொகுப்பில் இடம்பெற்றுள்ளன. இவர் தாம் பாடிய அகப்பொருள் பாடல்களிலும் அவர் காலத்தனவும், அவரது காலத்துக்கு முன்னர் நிகழ்ந்து தாம் அறிந்தனவுமாகிய பல வரலாற்று நிகழ்வுகளைக் குறிப்பிட்டுள்ளார். எனவே இவர் வரலாற்றுப் புலவர் எனப் போற்றப்படுகிறார்.
இவர் தம் பாடல்களில் குறிப்பிட்டுள்ள வரலாற்றுப் பதிவுகளைப் புலவர் கால மன்னர் என்னும் தொகுப்பில் மேற்கோள் குறிப்புகளுடன் அறியலாம்.
பரணர் பாடல்கள்
மொத்தம் 85. அவை:
சோழர்
கரிகாலன், சோழன் உருவப் பஃறேர் இளஞ்சேட் சென்னி, (சோழன் மணக்கிள்ளி), சோழன் வேல்பஃறடக்கைப் பெருவிறற் கிள்ளி, தித்தன்,
பாண்டியர்
செழியன், பசும்பூட் பாண்டியன்,
மன்னர் முதலானோர்
அழிசி, சேந்தன், அகுதை, அஞ்சி, அதிகன், அறுகை, அதியமான் நெடுமானஞ்சி, ஆட்டனத்தி, ஆய், ஆய் எயினன், ஆரியப் பொருநன், (ஆரிய அண்ணல்), எயினன், எவ்வி, ஐயை, ஓரி, கட்டி, கணையன், கழுவுள், குறும்பியன், ஞிமிலி, தழும்பன், திதியன், தித்தன் வெளியன், நள்ளி, நல்லடி, நன்னன், நன்னன் ஆய், நன்னன் உதியன், நெடுமிடல், பழையன், பாணன், பிண்டன், பேகன், மத்தி, மருதி, மலையன், மிஞிலி, மோகூர்(மன்னன்), வல்லங்கிழான் நல்லடி, விச்சியர் பெருமகன்,விரான், வெளியன் வேண்மான், (கண்ணகி, கடவுள் பத்தினி), கண்ணகி(பேகன் மனைவி), அன்னி மிஞிலி,
மக்கள்
வேண்முது மக்கள், ஆரியர், கொங்கர், கோசர், பூழியர், வேளிர், வேண்மகளிர்,
வெளி இணைப்புகள்
பகுப்பு:சங்கப் புலவர்கள்
சங்கிருப்பு கிடாரங்கொண்டான் சங்கிருப்பு மகா காளியம்மன் கோயில்
சங்கிருப்பு கிடாரங்கொண்டான் சங்கிருப்பு மகா காளியம்மன் கோயில் தமிழ்நாட்டில் நாகபட்டினம் மாவட்டம், சங்கிருப்பு கிடாரங்கொண்டான் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் தீமிதி முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகபட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கரும்பு செவ்வழுகல் நோய்
கரும்பு செவ்வழுகல் நோய்(கொல்லட்டோடிரிக்கம் ஃபால்கேட்டம்) என்னும் பூசணம் தாக்குவதால் ஏற்படுகிறது. இந்நோய் திடீரென அதிக அளவில் தோன்றி பெரும் சேதத்தை உருவாக்கும். அறிகுறிகள் ஆரம்பத்தில் தெரியாமல் கரும்பு முதிரும் போது தெரியும். இலையின் நுனிப்பாகம் மஞ்சளாகி தண்டின் உள்ளே சிவப்பு நிறமாகவும் வெண்ணிற படைகளும் தெரியும். தண்டிலுள்ள சர்க்கரை பூசணத்தணால் நொதிக்கப்பட்டு சாராயமாக மாறி நாற்றம் வீசும். இதை கட்டுப்படுத்த கார்பண்டாசிம் மருந்து விதை நேர்த்தி மற்றும் இலையில் தெளித்து கட்டுப்படுத்தலாம். பகுப்பு:திருவள்ளுர் மாவட்ட ஆசிரியர்கள் தொடங்கிய கட்டுரைகள்
நான்காம் சாமராச உடையார்
நான்காம் சாமராச உடையார் (25 சூலை 1507 - 9 நவம்பர் 1576) என்பவர் மைசூரின் மன்னராக 1572 முதல் 1576 வரை இருந்தவர். இவர் மைசூர் மன்னர் மூன்றாம் சாமராச உடையாரின் இளைய மகனாவார். இவர் தனது அண்ணனின் மரணத்திற்கு பிறகு பெப்ரவரி 1572 இல் பட்டத்திற்கு வந்தார். இவர் 1576 இல் இறந்தார்.
குறிப்புகள்
பகுப்பு:மைசூர் அரசர்கள் பகுப்பு:1507 பிறப்புகள் பகுப்பு:1576 இறப்புகள் பகுப்பு:இந்திய அரசர்கள்
ஆர்பியூ பெர்த்தோலாமி
ஆர்பியூ பெர்த்தோலாமி (Orfeu Bertolami) (சாவோ பாலோ பிரேசில் 1959) என்பவர் வானியற்பியல், அண்டவியல் , பொது சார்பியல் மற்றும் குவைய ஈர்ப்பு ஆகியவற்றில் பணிபுரியும் ஒரு கோட்பாட்டு இயற்பியலாளர் ஆவார். அவர் 1991 முதல் 2010 வரை போர்ச்சுகீசு இலிசுபனில் உள்ளசூயர்தொழில்நுட்ப நிறுவனத்தில் பணியாற்றினார். அவர் தற்போது போர்டோ பல்கலைக்கழகத்தின் இயற்பியல், வானியல் துறையில் பேராசிரியராக உள்ளார்.
வானியல், அண்டவியல், ஈர்ப்பு கோட்பாடுகளில் கருத்துக்களின் வரலாறு பற்றிய அறிவியலில் பொதுமக்களின் விழிப்புணர்வை ஏற்படுத்துவதற்கான ஒரு நூலையும்(போர்த்துகீசிய மொழியில்) ஐரோப்பிய விண்வெளி நிறுவனத்தால் வெளியிடப்பட்ட விண்வெளியில் ஈர்ப்பு, செலுத்தல் கூறுபாடுகள் குறித்த தொழில்நுட்ப பாடநூலையும் எழுதியுள்ளார்.
குறிப்பாக பெர்த்தோலாமி, அண்டவியல் மாறிலிச் சிக்கலை, சமன்மைக் கொள்கையுடன் தொடர்புபடுத்தி அடர்துகளாக்கத்தை ஆய்வு செய்தார் - இருண்ட ஆற்றலின் ஒருங்கிணைப்புக்கான பொதுமைப்படுத்தப்பட்ட சாப்லிஜின் வளிமப் படிமத்தைஅண்ட முடுக்கத்தை விளக்கவும்,  இருண்ட பொருளை ப் பால்வெளிகளின் சுழற்சி வளைவுகளின் தட்டையான தன்மையை விளக்கவும்  சில மாற்றியமைக்கப்பட்ட ஈர்ப்பு படிமங்களை வளைவுக்கும் பொருளுக்கும் இடையில் குறைந்தபட்சமற்ற பிணைப்பு உள்ளதை விலக்கவும் உருவாக்கினார்.. அவர் முன்னோடிப் பிறழ்வைப் பற்றியும் பணியாற்றியுள்ளார், இது பெரும்பாலும் விண்கல வெப்ப விளைவுகளுக்குக் காரணமாக இருக்கலாம் என்று கருதினார். மிக அண்மைய பணி, விண்வெளித் தறுவாயின்   பரிமாறாமை சார்ந்த குவைய இயக்கவியலின் நீட்டிப்புகளைப் பற்றியதாகும்.
வெளி இணைப்புகள்
பகுப்பு:வாழும் நபர்கள் பகுப்பு:அண்டவியலாளர்கள் பகுப்பு:வானியற்பியலாளர்கள்
தமிழர் தகவல் (சஞ்சிகை)
கனடாவில் 'ஒட்டகப் பயணம்' என்று கூறி நிலைத்து நின்று பலதரப்பட்ட நிகழ் கால தகவல்களை எளிமையாக தமிழர் தகவல் பகிர்கின்றது. குடிவரவு, கல்வி, கனடிய அரசியல், மொழிபெயர்ப்பு, அறிவுப்புக்கள், பயணக் கட்டுரைகள், நினைவு மீட்டல்கள், "கனடிய காட்சிகள்" என்று பல முக்கிய பயனுள்ள தகவல்களை பகிர்கின்றது. இச்சஞ்சிகையின் ஆண்டு இதழ்கள் அதிக பக்கங்களுடன் பல நல்ல கட்டுரைகளை கோர்த்து வெளிவருகின்றது.
பகுப்பு:கனேடியத் தமிழ் இதழ்கள்
நீர்கொழும்பு சித்திவிநாயகர் ஆலயம்
வரலாறு
சைவப்பெரியார் வெ. அருணாச்சலம் செட்டியார் அவரது சகோதரர் வெ. குழந்தைவேல் செட்டியாருடன் சேர்ந்து, தமது காணியொன்றில் ஒரு சிறுகோயிலை 1754 டிசம்பர் 23-ம் திகதி அமைத்தார். குழந்தைவேல் செட்டியார் காலமாகி விட, அருணாச்சல செட்டியார் பெரும் பொருட்செலவில் இக்கோவிலைப் பெருப்பித்தார். அவருக்குப் பின்னர் அவரது மனைவி தனுஷ்கோடி அம்மையார், சகோதரரின் மனைவி தங்கமையார், மகள் தைலம்மையார் ஆகியோரின் கீழ் கோவில் நிருவகிக்கப்பட்டு வந்தது. இவர்கள் பின்னர் 1880 அக்டோபர் 25ம் திகதி கோவிலை ஒன்பது பேரைக் கொண்ட பரிபாலன சபையிடம் ஒப்படைத்து 5372ம் இலக்க தருமசாதன உறுதியும் செய்து முடித்தனர். பரிபாலன சபை 1921-ஆம் ஆண்டு ஆலய முற்றலில் இருந்த காணியை விலைக்கு வாங்கி ஆலய உடமையாக்கியது.
1965-இல் கலையழகு மிகுந்த சித்திரத்தேர் உருவாக்கப்பட்டு வெள்ளோட்ட விழா 1967 செப்டம்பர் 6 இல் விநாயக சதுர்த்தியன்று இடம்பெற்றது.
1981 சூலை 13 இல் குடமுழுக்கு நடைபெற்றது. புதிதாக கருவறை,நடேசர் ஆலயம், மகா மண்டபம், வசந்த மண்டபம், சுப்ரமணிர் ஆலயம், நாகதம்பிரான் ஆலயம், வைரவர் ஆலயம், நவகிரக கோட்டம், களஞ்சிய அறை, மடப்பள்ளி, யாகசாலை என்பன அமைக்கப்பட்டன. 1994 இல் ஆலயத்துக்கு இராஜகோபுரம் அமைக்கப்பட்டு குடமுழுக்கும் செய்யப்பட்டது. 2012 ஆலயத்திருப்பணிகள் நடைபெற்று ஆலய சுற்று மண்டபம், கலை அம்சங்கள் நிறைந்த தூண்கள் அமைக்கப்பட்டு குடமுழுக்கும் நடைபெற்றது.
உசாத்துணை
பகுப்பு:கம்பகா மாவட்டத்தில் உள்ள கோயில்கள்
காய்கறி விவசாயம்
thumb காய்கறி விவசாயம் என்பது மனித நுகர்வுக்காக காய்கறிகளை வளர்ப்பது ஆகும். இந்த பழக்கம் பத்து ஆயிரம் ஆண்டுகளுக்கு முன்பு உலகின் பல பகுதிகளில் தொடங்கியது, குடும்பங்கள் தங்கள் சொந்த நுகர்வுக்காக அல்லது உள்நாட்டில் வர்த்தகம் செய்ய ஆரம்பித்தன. முதலில் மனித வேலையாட்கள் பயன்படுத்தப்பட்டது, ஆனால் காலப்போக்கில் கால்நடை வளர்க்கபட்டுவது இதனைக் கொண்டு நிலங்கள் உழவு செய்யப்பட்டது. சமீபத்தில், இயந்திரமயமாக்கலானது இயந்திரத்தின் மூலம் செய்யக்கூடிய கிட்டத்தட்ட அனைத்து செயல்களாலும் காய்கறி விவசாயத்தில் புரட்சியை ஏற்படுத்தியுள்ளது. சிறப்பு தயாரிப்பாளர்கள் தங்கள் இடத்திலேயே நன்கு பயிரிடப்படும் குறிப்பிட்ட பயிர்களை வளர்க்கிறார்கள். Aquaponics போன்ற புதிய முறைகள், மேட்டுப்பாத்தி தோட்டம் மற்றும் கண்ணாடி கீழ் சாகுபடி பயன்படுத்தப்படுகின்றன. விவசாயிகள் சந்தையில், உள்ளூர் சந்தைகளில் அல்லது  சொந்த நடவடிக்கைகளில் மார்க்கெட்டிங் செய்யலாம் அல்லது விவசாயிகள் தங்கள் மொத்த பயிர்களையும் மொத்த விற்பனையாளர்களாக, விற்பனையாளர்களாக அல்லது சில்லறை விற்பனையாளர்களிடம் ஒப்படைக்க முடியும்.
= மேற்கோள் =
பகுப்பு:காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
தூங்கானை மாடம்
தூங்கானை மாடம், யானைக்கோயில், ஆனை மாடம், ஆலக்கோவில் என்பது தமிழ்நாட்டு கோயில்களில் மாடக் கோயில்களில் ஒரு வகை ஆகும். இந்த மாடக் கோயில் விமானமானது படுத்திருக்கும் யானையின் பின்புறத்தைப் போல இருக்கும் என்பதால் இப்பெயர் பெற்றது. இவ்வகை கோயில்களில் சில கருவறையிலிருந்தே இந்த வடிவமைப்பில் இருக்கும்.
பெயர்கள்
தூங்கானை மாடக் கோயில் அமைப்பைச் சேதியகிருஹம் என்று பௌத்த நூல்கள் கூறுகின்றன. பிராகிருத மொழியில் இது சேதியகர என்று கூறுப்படுகிறது. சிற்பசாத்திரங்கள் இந்தக் கட்டட அமைப்பை கஜபிருஷ்டம், ஹஸ்தி பிருஷ்டம், குஞ்சர பிருஷ்டம் என்றும் கூறுகின்றன. கஜம், ஹஸ்தி, குஞ்சரம் என்னும் சொற்களின் பொருள் யானை என்பதாகும். குஞ்சரக்கோவில் என்பதை மணிமேகலையில் குச்சரக்குடிகை என்று கூறப்படுகிறது. குச்சரம் என்பது குஞ்சரம் என்பதன் வலித்தல் விகாரம். காவிரிப் பூம்பட்டினத்தில் இருந்த பௌத்தக் கோவிலாகிய சம்பாபதிக் கோவில் இந்த அமைப்பாக இருந்தது. ஆகவே இக்கோவில் குச்சரக்குடிகை என்று பெயர் பெற்றிருந்தது. தமிழ்நாட்டுக் கோயில் கட்டடங்களின் பெயர்களைக் கூறுகிற திருநாவுக்கரசு நாயனார் தூங்கானை மாடக் கோவிலை ஆலக்கோவில் என்று கூறுகிறார் என்கிறார் மயிலை சீனி. வேங்கடசாமி.
வரலாறு
தற்போது காணப்படும் தூங்கானை மாடக் கோயில்கள் கி. பி. ஒன்பதாம் நூற்றாண்டு காலத்திற்கு பிற்பட்டவை. என்றாலும் இவ்வகை கோயில்கள் மிகப் பழமையானவை என்பதற்கான சான்றுகள் உள்ளன. சங்க காலத்திலேயே தூங்கானை மாடக் கோயில்கள் தமிழ்நாட்டில் இருந்தன. அவை பௌத்த சமயத்தினரால் கட்டப்பட்டவை என்கிறார் மயிலை சீனி. வேங்கடசாமி. கடைச்சங்க காலத்தைச் சேர்ந்த சோழன் கோச்செங்கண்ணன் சிவபெருமானுக்கு 70 மாடக் கோயில்கள் அமைத்ததாக திருமங்கையாழ்வார் தன் திருநறையூர் பதிகத்தில் குறிப்பிட்டுள்ளார். கி.பி ஏழாம் நூற்றாண்டில் வாழ்ந்த திருநாவுக்கரசு நாயனார் பாடிய திருத்தூங்கானை மாடப் பதிகம் என்ற பதிகத்தில் தூங்கானை மாடக் கோயில் குறித்து அப்பர் தெரிவிக்கிறார். பல்லவர், சோழர், பாண்டியர் ஆகியோர் இக்கோவில்களை அமைத்தார்கள். சோழ பாண்டியருக்குப் பிறகு விஜயநகர அரசர் காலத்திலும் சில யானைக்கோவில் கட்டடங்கள் அமைக்கப்பட்டிருக்கலாம்.
ஆந்திராவின் நாகார்ஜுனகொண்டாவில் உள்ளிட்ட பௌத்த யானைக் கோயிலகளின் எச்சங்கள் காணப்படுகின்றன. அதுபோன்று இந்தியாவின் பல இடங்களில் யானைக்கோயில் அமைப்பில் கட்டப்பட்ட பௌத்த கோயில்கள் காணப்படுகின்றன.
வொங் டயி சின் மாவட்டம்
வொங் டயி சின் மாவட்டம் (Wong Tai Sin District) ஹொங்கொங்கின் அரசியல் நிலப்பரப்புக்குள் உள்ள பதினெட்டு (18) மாவட்டங்களில் ஒன்றாகும். இது கவுலூன் நிலப்பரப்பில் கவுலூன் கிழக்கில் உள்ள ஒரு மாவட்டம் ஆகும். இந்த மாவட்டங்களில் மக்கள் தொகை 2001 ஆம் ஆண்டில் கணிப்பின் படி 423,521 ஆகும். இந்த மாவட்டத்தில் உள்ள மக்களே ஹொங்கொங்கின் குறைவான கல்வி அறிவைக் கொண்ட மக்களாக இணங்காணப்பட்டுள்ளனர். அத்துடன் குறைந்த வருமானத்தை பெருவோர் இந்த மாவட்டத்தினரே என்றும் அறிய முடிகிறது. மக்கள் அடர்த்தியில் இரண்டாம் இடத்திலும், ஹொங்கொங்கின் பழைய வீட்டுத் தொகுதிகளையும் கொண்ட மாவட்டமும் ஆகும்.
அமெரிக்கப் புரட்சி
அமெரிக்கப் புரட்சி (American Revolution) என்பது 1765 மற்றும் 1783-ஆம் ஆண்டுகளுக்கு இடையில் நடைபெற்ற ஒரு அரசியல் எழுச்சியாகும். அமெரிக்க புரட்சிகரப் போரில் (1775-1783), அமெரிக்க தேசபக்தர்கள் பதின்மூன்று காலனிகளில் பிரான்சின் உதவியுடன் ஆங்கிலேயர்களை தோற்கடித்து, பிரிட்டனில் இருந்து சுதந்திரம் பெற்றதோடு அமெரிக்க ஐக்கிய நாடுகளை நிறுவினர். அமெரிக்காவின் காலனித்துவ வரலாறு 1765-ஆம் ஆண்டில் முத்திரைச் சட்டம் பேராயத்துடன் தொடங்குகிறது. இந்த மாநாட்டில் கலந்து கொண்ட வட அமெரிக்காவின் காலனித்துவ நாடுகளின் பிரதிநிதிகள் பிரித்தானிய பாராளுமன்றத்தால் அமைக்கப்பட்டுள்ள நிர்வாக அமைப்பில் தங்களுக்கான பிரதிநிதித்துவம் அளிக்காமல் வரி செலுத்த இயலாது என்று அறிவித்தனர்.
வொங் டயி சின் மாவட்டம்
மேற்கோள்கள்
பகுப்பு:ஹொங்கொங் மாவட்டங்கள் பகுப்பு:வொங் டயி சின் மாவட்டம் பகுப்பு:கவுலூன்
அமெரிக்கப் புரட்சி
1770-இல் பாஸ்டன் படுகொலை மற்றும் 1772-இல் ரோட் தீவில் காஸ்பீ எரிக்கப்பட்டது, பின்னர் 1773-ஆம் ஆண்டில் போஸ்டன் தேநீர் விருந்து என ஆர்ப்பாட்டங்கள் சீராக அதிகரித்தன. போஸ்டன் துறைமுகத்தை மூடி, தொடர்ச்சியான தண்டனைச் சட்டங்களை அமல்படுத்தியதன் மூலம் பிரித்தானிய அரசு பதிலளித்தது. இது மாசசூசெட்ஸ் பே காலனியின் சுய-அரசாங்க உரிமைகளை திறம்பட ரத்து செய்தது. மற்ற காலனிகள் மாசசூசெட்ஸின் பின்னால் அணிதிரண்டன, மற்றும் அமெரிக்க தேசபக்த தலைவர்களின் ஒரு குழு 1774-ஆம் ஆண்டின் பிற்பகுதியில் கான்டினென்டல் காங்கிரசில் தங்கள் சொந்த அரசாங்கத்தை அமைத்து பிரிட்டனுக்கு எதிரான தங்கள் எதிர்ப்பை ஒருங்கிணைத்தது. மற்ற காலனித்துவவாதிகள் அரசாட்சிக்கு விசுவாசத்தை தக்க வைத்துக் கொண்டனர், மேலும் அவர்கள் விசுவாசவாதிகள் அல்லது டோரிகள் என்று அழைக்கப்பட்டனர்.
ஏப்ரல் 19, 1775-இல் லெக்சிங்டன் மற்றும் கான்கார்ட்டில் காலனித்துவ இராணுவப் பொருட்களை அழிக்க அரசர் ஜார்ஜின் படைகள் முயன்றபோது தேசபக்த போராளிகளுக்கும் பிரித்தானிய கட்டுப்பாட்டாளர்களுக்கும் இடையில் பதற்றம் வெடித்தது. பின்னர், இந்த மோதல் போராக உருவெடுத்தது, இதன் போது அமெரிக்க தேசபக்தர்கள் (பின்னர் அவர்களின் பிரெஞ்சு நட்புப்படைகள்) பிரிட்டிஷ் மற்றும் அவர்களின் விசுவாசிகளுக்கு எதிராகப் போராடினார்களள். பதின்மூன்று காலனி ஆதிக்கப் பகுதிகள் ஒவ்வொன்றும் ஒரு மாகாண காங்கிரசை உருவாக்கியது. இந்த அமைப்புகள் முன்னாள் காலனித்துவ அரசாங்கங்களிடமிருந்து அதிகாரத்தை ஏற்றுக்கொண்டதோடு, பிரித்தானிய விசுவாசத்தை அடக்கவும் செய்தது. மேலும், தளபதி ஜார்ஜ் வாஷிங்டன் தலைமையிலான ஒரு அமெரிக்க பெருநிலப்பகுதிக்கான இராணுவத்தை நியமித்தது. கான்டினென்டல் காங்கிரஸ் அரசர் ஜார்ஜை காலனித்துவவாதிகளின் உரிமைகளை மிதித்த ஒரு கொடுங்கோலன் என்று அறிவித்தது. மேலும் அவர்கள் காலனிகளை சுதந்திரமான மற்றும் சுயேச்சையான நாடுகளாக ஜூலை 2, 1776 அன்று அறிவித்தனர். தேசபக்த தலைமை, முடியாட்சி மற்றும் பிரபுத்துவத்தை நிராகரிப்பதற்காக தாராளமயம் மற்றும் குடியரசுவாதத்தின் அரசியல் தத்துவங்களை வெளிப்படுத்தியதோடு, குடிமக்கள் அனைவரும் சமமாகவே உருவாக்கப்படுகிறார்கள் என்றும் அறிவித்தனர்.
அமெரிக்க பெருநிலப்பகுதி இராணுவம் மார்ச் 1776-இல் பிரிட்டிஷ் இராணுவத்தை பாஸ்டனில் இருந்து வெளியேற்றியது. ஆனால், அதே ஆண்டு கோடையில் பிரிட்டிஷ் நியூயார்க் நகரத்தையும் அதன் மூலோபாய துறைமுகத்தையும் கைப்பற்றியது. இராயல் கடற்படையானது துறைமுகங்களையும் மற்ற நகரங்களையும் ஒரு குறுகிய காலத்திற்கு முற்றுகைியட்டு வைத்திருந்தனவேயல்லாமல், அவை வாஷிங்டனின் படைகளை அழிக்கத் தவறிவிட்டன. 1775-76 குளிர்காலத்தில் தேசபக்தர்கள் கனடா மீது படையெடுக்க முயன்றனர். ஆனால், அவர்கள் 1777 அக்டோபரில் சரடோகா போரில் ஒரு பிரிட்டிஷ் இராணுவத்தை கைப்பற்றினர். பின்னர் பிரான்ஸ் ஒரு பெரிய இராணுவம் மற்றும் கடற்படையுடன் அமெரிக்காவின் நட்பு நாடாக போரில் நுழைந்தது. யுத்தம் பின்னர் தென் மாநிலங்களுக்குச் சென்றது, அங்கு சார்லஸ் கார்ன்வாலிஸ் 1780-இன் ஆரம்பத்தில் தென் கரோலினாவின் சார்லஸ்டனில் ஒரு இராணுவத்தைக் கைப்பற்றினார், ஆனால் அவர் அந்தப்பிரதேசத்தில் திறம்பட்ட கட்டுப்பாட்டைக் கொண்டுவருவதற்கு விசுவாசமான பொதுமக்களிடமிருந்து போதுமான தன்னார்வலர்களைப் பட்டியலிடத் தவறிவிட்டார். இறுதியாக, ஒரு அமெரிக்க மற்றும் பிரெஞ்சு படை 1781 இலையுதிர்காலத்தில் யார்க்க்டவுனில் இரண்டாவது பிரிட்டிஷ் இராணுவத்தை கைப்பற்றி, போரை திறம்பட முடித்தது. பாரிஸ் உடன்படிக்கை செப்டம்பர் 3, 1783-இல் கையெழுத்தானது. இந்த உடன்படிக்கை முறையாக மோதலை முடிவுக்குக் கொண்டு வந்து, புதிய தேசமானது பிரிட்டிஷ் பேரரசிலிருந்து முற்றிலும் பிரிந்ததை உறுதிப்படுத்தியது. கனடா மற்றும் இசுபெயினின் கட்டுப்பாட்டை ஆங்கிலேயர்கள் தக்க வைத்துக் கொண்டனர். புளோரிடாவைக் கைப்பற்றி, மிசிசிப்பி ஆற்றின் கிழக்கிலும், பெரிய ஏரிகளுக்கு தெற்கிலும் கிட்டத்தட்ட எல்லாப் பகுதிகளையும் அமெரிக்கா கைப்பற்றியது.
மேற்கோள்கள்
<references group="lower-alpha"/> பகுப்பு:அமெரிக்கப் புரட்சி
அப்புக்குட்டி பொதுவள்
கலாமண்டலம் அப்புக்குட்டி பொதுவள் (Kalamandalam Appukutty Poduval) இந்தியாவைச் சேர்ந்த ஒரு மத்தளக் கலைஞர் ஆவார். இசைப் பாடல்கள் இயற்றுபவராகப் புகழ் அடைந்தார். இசைக்கருவியின் அழகியல் கொட்டுகளால் பிரபலமடைந்தார் - இந்த இசைக் கொட்டுகள் தென்னிந்தியாவில் கேரளாவின் பாரம்பரிய நடன நாடகமான கதகளிக்கு ஒரு முக்கிய தாள துணையாகும். பழம்பெரும் வெங்கிச்சன் சுவாமியின் சீடரான இவர், செந்தழகர் கலாமண்டலம் கிருட்டிணன்குட்டி பொதுவளுடன் இணைந்து, அவர்களின் கலைநிகழ்ச்சியின் ஒலியியலில் புதிய முறைகளை ஏற்படுத்தினார்.
திருச்சூர் மாவட்டத்தில் உள்ள கோயில் நகரமான திருவில்வமலை அப்புக்குட்டியின் சொந்த ஊராகும். திருவில்வல வெங்கிச்சன் சுவாமியிடம் மத்தளம் கற்றுக் கொண்டார். அப்புக்குட்டி தனது தாயக கல்வி நிலையமான கேரள கலாமண்டலத்தில் மத்தள ஆசிரியராக நீண்ட காலம் பணியாற்றினார். இக்கல்லூரியில் பயின்ற பாலூர் அச்சுதன் நாயர், கலாமண்டலம் நாராயணன் நம்பீசன் (நம்பீசன் குட்டி), தாமோதரன் நாயர், ஈச்சர வாரியர், நெல்லுவாய நாராயணன் நாயர், கலாமண்டலம் சங்கர வாரியர், கப்லிங்கட்டு வாசுதேவன் நம்பூதிரி, இராமதாசு மற்றும் சசி ஆகியோர் இவரது குறிப்பிடத்தக்க சீடர்கள் ஆவர்.
அப்புக்குட்டி பொதுவள் 1986 ஆம் ஆண்டில் கலாமண்டலத்தில் இருந்து ஓய்வு பெற்றார். பின்னர் இவர் ஓட்டப்பாலத்திற்கு கிழக்கே உள்ள சதானம் கதகளி அகாடமியில் ( காந்தி சேவா சதன் ) வருகை தரும் ஆசிரியராகப் பணிபுரிந்தார். 2000 ஆம் ஆண்டில் இவர் சங்கீத நாடக அகாடமி விருதைப் பெற்றார்
அப்புக்குட்டி பொதுவள் 2008 ஆம் ஆண்டு சனவரி மாதம் 27 ஆம் தேதியன்று தன்னுடைய 84 ஆவது வயதில் சிறிது காலமாக  உடல்நிலை சரியில்லாமல் இருந்து இறந்தார்
மேற்கோள்கள்
பகுப்பு:சங்கீத நாடக அகாதமி விருது பெற்றவர்கள் பகுப்பு:2008 இறப்புகள் பகுப்பு:1924 பிறப்புகள்
சிறீரங்கம் கண்ணன்
சிறீரங்கம் கண்ணன் (பிறப்பு: 5 மே 1952), தமிழ்நாட்டைச் சேர்ந்த மோர்சிங் கலைஞர் ஆவார்.
பிறப்பும், இசைப் பயிற்சியும்
கண்ணன், சிறீரங்கத்தில் இசைப் பாரம்பரியமற்ற குடும்பத்தில் பிறந்தவர். பெற்றோர்: கே. சத்தியமூர்த்தி – கமலம்.
வாய்ப்பாட்டுக் கச்சேரி ஒன்றில் புதுக்கோட்டை எஸ். மகாதேவன் வாசித்த மோர்சிங் இசை 19 வயது கண்ணனைக் கவர்ந்தது. அவரிடம் மோர்சிங் வாசிக்கும் கலையைக் கற்க மாணவராகச் சேர்ந்த கண்ணன், ஆசிரியரின் அறிவுரையின்படி கஞ்சிரா, மிருதங்கம் வாசிக்கவும் கற்றார்.
உசாத்துணை
பகுப்பு:மோர்சிங் இசைக் கலைஞர்கள் பகுப்பு:கலைமாமணி விருது பெற்றவர்கள் பகுப்பு:திருச்சி மாவட்ட நபர்கள் பகுப்பு:1952 பிறப்புகள் பகுப்பு:வாழும் நபர்கள் பகுப்பு:20 – 21 ஆம் நூற்றாண்டுக் கால கருநாடக இசைக் கலைஞர்கள் பகுப்பு:திருச்சிராப்பள்ளி இசைக்கலைஞர்கள்
அகில இந்திய மகளிர் வழக்கறிஞர்கள் கூட்டமைப்பு
அகில இந்திய மகளிர் வழக்கறிஞர்கள் கூட்டமைப்பு (All India Federation of Women Lawyers) என்பது இந்தியப் பெண் வழக்கறிஞர்களின் கூட்டமைப்பைக் குறிக்கிறது. 2007 ஆம் ஆண்டு இக்கூட்டமைப்பு நிறுவப்பட்டது. சங்கப் பதிவுச் சட்டத்தின் கீழ் இக்கூட்டமைப்பு பதிவு செய்யப்பட்ட ஒரு சங்கமாகச் செயல்படுகிறது. இந்தியாவின் பல்வேறு மாநிலங்களின் பல பெண் வழக்கறிஞர்களின் ஆதரவுடன், கூட்டமைப்பு தனது சேவை நடவடிக்கைகளைத் தொடங்கியது. அனைத்துலகப் பெண் வழக்கறிஞர்கள் கூட்டமைப்புடன் இக்கூட்டமைப்பு இணைக்கப்பட்டுள்ளது.
தலைவர்கள்
சீலா அனீசு அகில இந்திய மகளிர் வழக்கறிஞர்கள் கூட்டமைப்பின் நிறுவனத் தலைவராக இருந்தார். இப்போது இவர் பன்னாட்டு பெண் வழக்கறிஞர்கள் கூட்டமைப்பின் இயக்குநராக உள்ளார். வி.பி. சீமந்தினி, எம் பாசுகரலட்சுமி, கே சாந்தகுமாரி, மற்றும் இந்திராயனி பதானி உள்ளிட்ட முன்னாள் தலைவர்களாவர். அனைத்திந்திய பெண் வழக்கறிஞர்கள் சங்கத்தின் நிறுவனத் தலைவரும் 1984 ஆம் ஆண்டு முதல் பயிற்சி செய்துவரும் வழக்கறிஞருமான அமீ யச்னிக் தற்போது இக்கூட்டமைப்பின் தலைவராக உள்ளார்.
மாநாடுகள்
2007 ஆம் ஆண்டு செப்டம்பர் மாதத்தில் ஆசியப் பெண் வழக்கறிஞர்கள் மாநாடு பெங்களூருவிலும், 2009 டிசம்பர் மாதத்தில் கொச்சியில் அகில இந்திய மகளிர் வழக்கறிஞர்கள் கூட்டமைப்பு மாநாடும் நடைபெற்றன. தொடர்ந்து 2011 ஆம் ஆண்டு சனவரி மாதத்தில் ஐதராபாத்து நகரிலும், 2012 ஆம் ஆண்டு சனவரி மாதத்தில் சென்னையிலும் 2013 ஆம் ஆண்டு டிசம்பர் மாதத்தில் மும்பையிலும் 2014 ஆம் ஆண்டு பெங்களூருவிலும் அகமதாபாத் நகரில் 2017 ஆம் ஆண்டு செப்டம்பரிலும் இக்கூட்டமைப்பின்  தேசிய மாநாடுகள் நடைபெற்றன.
ஆசிய பெண் வழக்கறிஞர்கள் மாநாட்டை 2007 ஆம் ஆண்டு செப்டம்பரில் இக்கூட்டமைப்பு பெங்களுர்ருவில் ஏற்பாடு செய்தது. இந்நிகழ்வில் இந்திய தலைமை நீதிபதி பாலகிருட்டிணன் மற்றும் கர்நாடக தலைமை நீதிபதி சிரியாக் யோசபு ஆகியோர் கலந்து கொண்டனர். தேசிய சட்ட சேவை ஆணையத்துடன் இணைந்து கூட்டமைப்பு 16 மார்ச் 2008 ஆம் ஆண்டன்று பெண் குழந்தைகள் குறித்த ஒரு கருத்தரங்கை ஏற்பாடு செய்தது. பெண் குழந்தைகளின் மதிப்பு மற்றும் அவர்களுடைய தேவைகள் மற்றும் உரிமைகளைப் பாதுகாக்க வேண்டியதன் அவசியம் பற்றிய விழிப்புணர்வை ஏற்படுத்துவது இக்கருத்தரங்கின் நோக்கமாகும். இச்செய்தி பல்வேறு ஊடகங்களின் அட்டைப் பக்கத்தை அலங்கரித்தன. கருத்தரங்கு பொதுமக்களால் நன்றாகக் கவனிக்கப்பட்டது.
2008 ஆம் ஆண்டு இத்தாலியில் நடைபெற்ற பன்னாட்டு பெண் வழக்கறிஞர் மாநாட்டில் இக்கூட்டமைப்பின் உறுப்பினர்கள் பிரதிநிதித்துவப்படுத்தினார்கள்.
2009 ஆம் ஆண்டு கொச்சியில் நடந்த தேசிய மாநாட்டில் வி.பி.சீமந்தினி கூட்டமைப்பின் அப்போதைய தலைவராக இருந்தார். மாநாடு லீ மெரிடியன் பன்னாட்டு மாநாட்டு மையத்தில் நடைபெற்றது. அந்த மாநாட்டில் இந்தியாவின் குடியரசுத் தலைவர் பிரதிபா தேவிசிங் பாட்டீல் பிரதம விருந்தினராக இருந்தார். 2012 ஆம் ஆண்டு, சென்னையில் தேசிய மாநாடு நடைபெற்றபோது, வழக்கறிஞர் கே.சாந்தகுமாரி கூட்டமைப்பின் தலைவராக இருந்தார்.
புறஇணைப்புகள்
பகுப்பு:இந்தியப் பெண்ணியவாதிகள் பகுப்பு:இந்திய வழக்கறிஞர்கள்
பெர்த் சிவன் கோயில்
பேர்த் சிவன் கோயில் மேற்கு அவுஸ்திரேலியா மாநிலத்தின் தலைநகரான பேர்த்தில் அமைந்துள்ள ஓர் இந்துக் கோயில்.
வரலாறு
பேர்த்தில் ஒரு இந்துக் கோயில் அமைப்பதற்காக காணியொன்றை வாங்கும் திட்டம் 1986, ஆகத்து 10-ஆம் திகதி நடைபெற்ற பேர்த் இந்து சங்கத்தின் வருடாந்தக் கூட்டத்தில் ஏற்றுக்கொள்ளப்பட்டது. 1987 செப்டெம்பர் 29 ஆம் திகதி முதல் ஒக்டோபர் 1 அம்ம் திகதி வரை நடைபெற்ற நவராத்திரி பூசையின் போது சுவாமி சாந்தானந்ஜீ கோயிலுக்காக வாங்கப்பட்ட காணியைப் புனிதப்படுத்தினார். 1989 ஆம் ஆண்டு மார்ச் மாதம் கோயில் மண்டபம் கட்டும் பணி ஆரம்பமாகியது. ஒரு வருடத்துக்குள் மண்டபம் நிறைவுற்று 1990 ஆம் ஆண்டு பெப்ரவரி 7-9 ஆம் திகதிகளில் கும்பாபிஷேகம் நடைபெற்றது.
அமைப்பு
சிவலிங்கம், அம்மன், விநாயகர் ஆகிய விக்கிரகங்கள் முதலில் அங்கு தாபிக்கப்பட்டன. ஒரு சீன அன்பரால் வழங்கப்பட்ட அநுமன் விக்கிரகம் 1990 ஆம் ஆண்டு இராம நவமியின் போது தாபிக்கப்பட்டது. சுவாமி அரிதாஸ் கிரியால் அனுப்பி வைக்கப்பட்ட அவரவர் தேவிகளோடு கூடிய விஷ்ணு, முருகன் விக்கிரகங்கள் 1993 ஆம் ஆண்டு ஜூலை 3 ஆம் திகதி குரு பூர்ணிமாவில் தாபிக்கப்பட்டன.
புதிய கோயில் அமைப்பு
பேர்த்தில் இந்துக்களின் தொகை அதிகரிக்கவே கோயில் பெரிதாக அமைய வேண்டிய தேவை எழுந்தது. அப்போது உள்ள மண்டபத்தை பரபார்ந்த கோயிலாக மாற்றிக் கட்டுவதா அல்லது புதிதாகக் கோயில் அமைப்பதா என்ற கேள்வி எழுந்தது. புதிய கோயில் அமைப்பது என்று தீர்மானிக்கப்பட்டு மரபார்ந்த கோயிலைப் போல ஒரு பிரதம தெய்வமும் பரிவார தெவங்களாகவும் அமைக்காது ஐந்து தெய்வங்களுக்கும் ஒரே விதமான முக்கியத்துவம் கொடுக்கும் வகையில் கோயில் அமைப்பதாகத் தீர்மானிக்கப்பட்டது. 1998 ஏப்ரல் 10 ஆம் திகதி அடிக்கல் நாட்டப்பட்டு கோயில் கட்டிட வேலைகள் ஆரம்பிக்கப்பட்டன. 2005 ஆம் ஆண்டு செப்டம்பர் 8 ஆம் திகதி கும்பாபிஷேகம் நடைபெற்றது.
விநாயகர், அம்மன், முருகன், சிவலிங்கம், இலட்சுமி சமேதரராக நாராயணன் ஆகிய தெய்வங்கள் தாபிக்கப்பட்டு ஒவ்வொரு தெய்வத்துக்குரிய சிறப்பு நாட்களுக்கு சிறப்புப் பூசைகளும் நடத்தப்படுகின்றன.
வெளி இணைப்புக்கள்
பகுப்பு:ஆத்திரேலிய இந்துக் கோவில்கள் பகுப்பு:மேற்கு ஆஸ்திரேலியா
கீழமங்கலம் பெருமாள் கோயில்
கீழமங்கலம் பெருமாள் கோயில் தமிழ்நாட்டில் தூத்துக்குடி மாவட்டம், கீழமங்கலம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இரவிபேரூர்
இரவிபேரூர் (Eraviperoor) என்பது இந்தியாவின் கேரளா மாநிலத்தில் உள்ள பத்தனம்திட்டா மாவட்டத்தில் இருக்கும் ஒரு கிராமம் ஆகும். திருவல்லை தாலுக்காவின் ஒரு பகுதியாவும் ஆறன்முளா சட்டப்பேரவைத் தொகுதியின் ஒரு பகுதியாகவும் இரவிபேரூர் கிராமம் உள்ளது.
மக்கள்தொகை பரம்பல்
2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 26,038 ஆகும். இம்மக்கள் தொகையில் 12,324 நபர்கள் ஆண்கள் மற்றும் 13,714 நபர்கள் பெண்கள் ஆவர். மத்திய கேரளத்தில் பத்தனம் திட்டா மாவட்டத்தின் நிர்வாகப்பிரிவுக்குள் ஒரு கிராமமாகவும் ஆறன்முளா சட்டப்பேரவைத் தொகுதியிலும் இரவிபேரூர் அமைந்துள்ளது.
பெயர்க்காரணம்
இரவிபேரூர் என்பதன் பொருள் இரவியின் நிலம் என்பதாகும். இப்பகுதியை ஆட்சிபுரிந்த அரசன் பெயர் இரவி என்பதால் இப்பெயரால் அழைக்கப்படுகிறது. பல நூற்றாண்டுகளுக்குப் பின்னர் இப்பெயர் இரவிபேரூர் என மாறியது.
மேற்கோள்கள்
பகுப்பு:பத்தனம்திட்டா மாவட்டத்தில் உள்ள ஊர்களும் நகரங்களும்
பாரம்பரிய நெல்
பாரம்பரிய நெல் விதைகள் பழைமையான நெல் விதை வகைகளைக் குறிக்கும். இந்தியாவில் 200000 மேற்பட்ட நெல் வகைகள் இருந்துள்ளதாக அறியப்படுகிறது. இந்தியாவில் பசுமைப்புரட்சியின் விளைவாக பல பாரம்பரிய நெல் வகைகள் அழிந்து பட்டன.
1959 ஆம் ஆண்டு இந்தியாவின் கட்டக் பகுதியில் அமைந்திருந்த மைய அரிசி ஆராய்ச்சி நிறுவன இயக்குநர் டாக்டர் ஆர்.எச். ரிச்சாரியா, இந்தியாவிற்கு அதிக விளைச்சல் தரும் பாரம்பரிய விதை நெல் வகைகளை சேகரித்து அவற்றை பயன்படுத்துவதே உகந்தது என்றும் நவீன ஐ.ஆர்.ஆர் வகை வீரிய நெல் விதைகள் நோய் பரப்பக்கூடியவை என்றும் எடுத்துக்கூறி நவீன ரகத்திற்கு அனுமதி மறுத்து அதன் விளைவாக மாற்றம் செய்யப்பட்டு, பிற்காலத்தில் நோயுற்று வறுமையில் வாடி இறந்தார்.
பின்னர் அப்பதவிக்கு வந்த டாக்டர் எம்.எசு. சுவாமிநாதன் மற்றும் மற்ற இயக்குநர்களாலும் டாக்டர் ஆர். எச். ரிச்சாரியா சேகரித்திருந்த பாரம்பரிய வகை விதைநெல்கள் காணாமல் போனதைப்பற்றிக் கூற இயலவில்லை. டாக்டர் எம்.எசு. சுவாமிநாதன் காலத்தில் சிறப்பு பெற்ற பசுமைப்புரட்சியில் அதிக விளைச்சல் தரும் நவீன வகைகள் முக்கியத்துவம் தரப்பட்டு, பாரம்பரிய நெல் விதைகள் இந்தியாவில் மறையத்தொடங்கின.
விவசாயிகளிடையே பாரம்பரிய நெல் விதைகளை விற்பனைக்கு அரசு கொணர வேண்டும் என்ற எதிர்பார்ப்பும் உள்ளது.
பாதுகாப்பு முயற்சிகள்
பசுமைப் புரட்சியின் விளைவாக நெல் உற்பத்தி பெருகியபொழுதும் பல ஆண்டுகளுக்குப் பின்னரே ரசாயன உரத்தால் ஏற்பட்ட பின்விளைவுகள் பயன்படுத்துவோரிடம் ஏற்படுவது உணரப்பட்டது. இதனால் இயற்கை விவசாயத்தில் தயாரிக்கப்படும் பொருட்களுக்கு முன்னுரிமை தந்து உடல்நலம் பேணும் செயலில் பாரம்பரிய நெல் விதைகளைப் பாதுகாக்க முயற்சிகள் செய்யப்படுகின்றன. இந்தியாவெங்கும் பாரம்பரிய நெல் ரகங்களைப் பாதுகாக்கும் முயற்சி தனிநபர்கள் அல்லது அமைப்புகள் மூலம் செய்யப்படுகின்றது.
தமிழ்நாடு வேளாண் பல்கலைக்கழகம்
பாரம்பரிய நெற்பயிர்களில் எந்த பயிர் எந்த பகுதியில் செழித்து வளரும் என்பது போன்ற தகவல்களை தமிழ்நாடு வேளாண் பல்கழைக் கழகம் தருகின்றது.
மருத்துவ குணங்கள்
பாரம்பரிய நெல் ரகங்கள் ஒவ்வொன்றும் ஒவ்வொரு மருத்துவக் குணம் கொண்டவையாகவும், பொதுவாக அனைத்துமே எளிதில் சீரணமாகக்கூடியவையாகவும் மலச்சிக்கலை நீக்கும் தன்மை மற்றும் நரம்புகளை பலப்படுத்தும் தன்மை கொண்டவையாகவும் அறியப்படுகின்றன.
வைக்கோல்
நவீன ரக நெற்பயிரின் வைக்கோலில் சத்து இல்லாததால் வைக்கோலை உண்ணும் பசுக்களுக்கு பால் அதிகம் சுரப்பதில்லை. இந்தக் குறைபாடுகள் பாரம்பரிய நெற்பயிரின் வைக்கோலை ஏற்படாது.
இலங்கையில்
இலங்கையில் மிகக் குறைந்த அளவில் பாரம்பரிய நெல் வருக்கங்கள் இன்னும் பயிர்செய்யப்படுகின்றன. இவற்றில் சீனட்டி நெல் முக்கியமானது. இது சிவப்பு, வெள்ளை என இரு வகையான சீனட்டி நெல் வகைகள் காணப்படுகின்றன. மறைந்த பாரம்பரிய வருக்கங்களாக முருங்கக்காயன், பச்சைப் பெருமாள், இளங்கலையன்,முல்லை நெல், மணல்வாரி முதலானவற்றைக் கூறலாம். இலங்கை குருநாகல் மாவட்டத்தில் பாரம்பரிய நெற்பயிர்களை பயிரிடத் திட்டமிடப்பட்டுள்ளது.
வெளியிணைப்புகள்
பகுப்பு:நெல் பகுப்பு:தமிழ்நாட்டில் வேளாண்மை
கி. செயராமன்
'''கி. செயராமன்' (K. Jayaraman'')(பிறப்பு திசம்பர் 21, 1928) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் சேலம் மாவட்டம் குகைப் பகுதியினைச் சார்ந்தவர். இவர் சேலம் ஊராட்சி உயர்நிலைப் பள்ளியிலும் சேலம் ஊராட்சிக் கல்லூரியிலும் கல்வி பயின்றுள்ளார். செயராமன், திராவிட முன்னேற்றக் கழக உறுப்பினர் ஆவார். இவர் 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக சேலம்-I சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
மேற்கோள்கள்
பகுப்பு:1928 பிறப்புகள் பகுப்பு:திராவிட முன்னேற்றக் கழக சட்டமன்ற உறுப்பினர்கள் பகுப்பு:4 ஆவது தமிழ்நாடு சட்டமன்ற உறுப்பினர்கள் பகுப்பு:5 ஆவது தமிழ்நாடு சட்டமன்ற உறுப்பினர்கள் பகுப்பு:சேலம் மாவட்ட நபர்கள்
கனேடியத் தமிழ் இலக்கியம்
கனடாவில் ஆக்கப்படும் தமிழ் ஆக்கங்களைக் கனேடியத் தமிழ் இலக்கியம் எனலாம். கனேடியத் தமிழ் இலக்கியம் புகலிட இலக்கியம் அல்லது புலம்பெயர் இலக்கியம் என்றும் வகைப்படுத்தப்படுவதுண்டு. பொதுவாக, இலங்கையில் இருந்து வந்த தமிழர்களும் முஸ்லீம்களும் கனடாவில் பல ஆக்கங்களை ஆக்கிவருகின்றார்கள். இவ்வாக்கங்கள் புகலிட வாழ்வியல், கனடிய சூழல், உலகமயமாக்கம், தமிழ்த் தேசியம், தொழில்நுட்பம் போன்று பல கருப்பொருள்களை மையப்படுத்தி வெளிவருகின்றன.
பகுப்பு:கனேடியத் தமிழ் இலக்கியம்
திருநாகேஸ்வரம் திரௌபதியம்மன் கோயில்
திருநாகேஸ்வரம் திரௌபதியம்மன் கோயில் தமிழ்நாட்டில் தஞ்சாவூர் மாவட்டம், திருநாகேஸ்வரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் பூரம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முதலாம் இராச உடையார்
முதலாம் இராச உடையார் (2 சூன் 1552 - 20 சூன் 1617) என்பவர் மைசூரின் மன்னராக 1578 முதல் 1617 வரை இருந்தவர். இவர் மைசூர் மன்னர் நான்காம் சாமராச உடையாரின் மூத்த மகனாவார்.
ஆட்சி விரிவாக்கம்
இராச உடையார் துவக்கத்தில் 33 சிற்றூர்களுக்கும் 300 வீரர்களுக்கும் தலைவனாக இருந்தார். விசயநகர குறுநில மன்னரான இவர், பேரரசின் வலிவு குன்றியதை தனக்கு சாதகமாக்கிக்கொண்டு, படிப்படியாக புதிய பகுதிகளை வென்று தன் அரசை விரிவுபடுத்தினார். 1612 இல் மண்டலத் தலைநகரான சீரங்கப்பட்டணத்தை கைப்பற்றினார். இவ்வெற்றியினால் மைசூர் வரலாற்றில் புதிய அத்தியாயம் தொடங்கியது. சீரங்கப்பட்டணம் உடையார்களின் அரசியல் மையமானது. சீரங்கப்பட்டண வெற்றியைத் தொடர்ந்து, இராச உடையார் தன் நாட்டின் வட பகுதியில் இருந்த செகதேவிராயர்களின் ஆட்சிப் பகுதிகளையும், தென்பகுதியிலிருந்த பாளையக்களையகாரர்களின் தெற்கு, கிழக்கு பகுதிகளையும் வென்று தன் அரசோடு இணைத்துக்கொண்டான்.
குறிப்புகள்
பகுப்பு:மைசூர் அரசர்கள் பகுப்பு:1552 பிறப்புகள் பகுப்பு:1617 இறப்புகள் பகுப்பு:இந்திய அரசர்கள்
முதலாம் மாக்சிமிலியன்
right|thumb|மெக்சிக்கோவின் மன்னன் முதலாம் மாக்சிமிலியன் முதலாம் மாக்சிமிலியன் (Maximilian I), (ஜூலை 6, 1832 – ஜூன் 19, 1867) ஏப்ரல் 10 1864 இல் இருந்து மெக்சிக்கோவின் மன்னராக இருந்தவர். இவரது இயற்பெயர் ஃபேர்டினண்ட் மாக்சிமிலியன் ஜோசப் என்பதாகும். ஆஸ்திரியாவின் ஹாப்ஸ்பேர்க்-லொறையின் (Habsburg-Lorraine) என்ற அரச குடும்பத்தைச் சேர்ந்தவர். பிரெஞ்சு மன்னன் நெப்போலியனின் உதவியுடன் மெக்சிகோவின் மன்னரானார். ஐக்கிய அமெரிக்கா உட்பட பல அரசாங்கங்கள் இவரது ஆட்சியை அங்கீகரிக்க மறுத்தன. இதனால் பெனிட்டோ ஜுவாரெஸ் (Benito Juárez) தலைமையிலான குடியரசுப் படைகள் மாக்சிமிலியனின் ஆட்சியை இலகுவாகக் கைப்பற்ற முடிந்தது. இறுதியில் அவருக்கு மரணதண்டனை விதிக்கப்பட்டு 1867-இல் Querétaro என்ற இடத்தில் குடியரசுப் படையினரால் சுட்டுக் கொல்லப்பட்டார்.